Diari Oficial de la Generalitat Valenciana


Sumari del DOGV 9317, del 11-04-2022 (2022/3050)

RESOLUCIÓ de 5 d'abril de 2022, del Vicerectorat d'Investigació i Transferència de la Universitat Jaume I, per la qual es convoca una oferta pública per a cobrir una plaça de personal investigador distingit en la Unitat Predepartamental de Medicina d'aquesta universitat..
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9317

Data del DOGV
:   11-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3050


Data del document
:   05-04-2022

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 5 d'abril de 2022, del Vicerectorat d'Investigació i Transferència de la Universitat Jaume I, per la qual es convoca una oferta pública per a cobrir una plaça de personal investigador distingit en la Unitat Predepartamental de Medicina d'aquesta universitat.. [2022/3050]  
El Vicerectorat d'Investigació i Transferència de la Universitat Jaume I, en virtut de les competències delegades per la rectora mitjançant Resolució de 12 juny de 2018 (DOGV 14 de juny), convoca una oferta pública per a cobrir una plaça de personal investigador distingit, amb contracte laboral a temps complet, en la Unitat Predepartamental de Medicina, d'acord amb les següents bases:  
  
Primera. Objecte  
En virtut de les competències que té atribuïdes, aquest vicerectorat acorda convocar una oferta pública per a la contractació d'una plaça de personal investigador distingit d'acord amb el que preveu l'article 23 de la Llei 14/2011, d'1 de juny, de la ciència, la tecnologia i la innovació, per a la Unitat Predepartamental de Medicina de la Universitat Jaume I, àrea de medicina.  
Aquesta convocatòria s'emmarca en el context del programa «Talent·UJI», aprovat pel Consell de Govern de la Universitat Jaume I en la sessió número 4/2021, de 23 d'abril, dirigit a incorporar personal investigador d'excel·lència que demostre una posició d'alt nivell i impacte en àmbits que es consideren estratègics per a la Universitat i que es dedique a implantar noves línies d'investigació o nous estudis, com també a posar en marxa noves actuacions que donen com a resultat la transferència efectiva de coneixement o tecnologia als agents socials i econòmics.  
S'emmarca igualment en l'acord de la sessió núm. 1/2022 del Consell de Govern, de 27 de gener, pel qual s'aprova l'assignació d'una línia del programa per a incorporar un perfil de transferència de coneixement en l'àmbit de la biomedicina, amb l'objectiu d'impulsar aliances entre la Universitat Jaume I i els sectors biotecnològic, farmacèutic i de tecnologies mèdiques i sanitàries.  
Amb la dotació d'aquest perfil es persegueix crear sinergies amb els grups de recerca ja existents, facilitar la transferència de coneixement i incentivar la recerca translacional.  
Aquestes bases tenen per objecte establir les característiques que han de regir el desenvolupament del procés selectiu per a la contractació del personal laboral investigador distingit, d'acord amb el que s'estipula en les dites bases, en la normativa vigent i, especialment, en el contracte que vincule la persona que supere el procés selectiu i siga contractada.  
Les condicions s'han d'assimilar en la mesura que siga possible a les que s'estableixen per a la incorporació de personal investigador distingit sènior del programa «Beatriz Galindo» del Ministeri d'Educació, Cultura i Esport, convocades per l'Ordre ECD/365/2018, de 23 de març, per la qual s'aproven les bases per a la concessió i es convoquen les ajudes del programa «Beatriz Galindo».  
  
Segona. Durada i característiques del contracte  
El personal docent i investigador distingit ha de portar a terme tasques d'investigació i transferència de coneixement en l'àmbit de la biomedicina, entre les quals hi ha les següents:  
- Portar a terme projectes de prova de concepte a partir dels resultats de la investigació biomèdica pròpia.  
- Valorar i comercialitzar resultats d'investigació biomèdica a partir de la seua llicència o crear una empresa de base tecnològica.  
- Generar aliances entre la Universitat Jaume I i els sectors biotecnològics, farmacèutic i de tecnologies mèdiques i sanitàries.  
- Potenciar la recerca translacional en col·laboració amb el Sistema Nacional de Salut.  
El contracte de personal investigador distingit té una durada de cinc anys que, excepcionalment, es pot prorrogar per un altre període de cinc anys. La retribució íntegra anual és de 69.000 euros.  
La durada de la jornada laboral, els horaris, festius, permisos i vacances són els que es fixen en el contracte, d'acord amb la normativa aplicable al personal investigador distingit de la Universitat Jaume I.  
De conformitat amb el que disposa l'article 14 de l'Estatut dels Treballadors, s'estableix un període de prova de tres mesos a partir de la formalització i incorporació del personal investigador. En aquest període, el treballador o treballadora té els drets i obligacions propis del lloc de treball, els mateixos que el personal de plantilla, excepte els derivats de la resolució de la relació laboral, que pot portar-la a terme qualsevol de les parts implicades durant el transcurs d'aquest període sense necessitat d'indemnització o avís previ. Una vegada transcorregut el dit període sense que cap de les parts haja desistit, el contracte produirà plens efectes i es computarà el temps anteriorment assenyalat en l'antiguitat del treballador o treballadora en l'empresa.  
  
El contracte pot extingir-se d'acord amb el que disposa l'article 23 de la Llei 14/2011, d'1 de juny, i la normativa laboral aplicable. Qualsevol variació de les dades consignades i de les condicions tingudes en compte per a avaluar i seleccionar les sol·licituds interromp el termini per a subscriure el contracte de personal investigador distingit i pot comportar la pèrdua del dret de percepció de l'ajuda.  
  
  
Tercera. Règim d'incompatibilitats  
El personal investigador distingit contractat no pot formalitzar contractes de treball amb altres entitats durant el període de durada del contracte tret que la Universitat ho autoritze expressament, sempre que es respecte el règim d'incompatibilitats que corresponga.  
La formalització del contracte entre la Universitat i el personal investigador distingit és incompatible amb la percepció d'altres ajudes finançades amb fons públics o privats que tinguen una finalitat anàloga. També és incompatible amb sous o salaris de naturalesa similar i, amb caràcter general, amb la percepció de qualsevol quantia que tinga naturalesa salarial, sempre que l'activitat exercida puga afectar el compliment de l'objecte de l'ajuda o la finalitat investigadora d'aquesta, o que tinga lloc en el mateix horari.  
Si escau, el personal investigador distingit ha de comunicar a la Universitat l'obtenció d'altres ajudes, subvencions, ingressos o recursos que financen les activitats subvencionades.  
  
Quarta. Requisits  
Les persones que desitgen participar en aquesta convocatòria han de complir els requisits següents:  
  
Generals  
4.1. Tenir la nacionalitat espanyola o ser nacional d'un Estat membre de la Unió Europea o nacional d'aquells estats en què, en virtut de tractats internacionals formalitzats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es troba definida en el Tractat constitutiu de la Comunitat Europea.  
També s'hi poden presentar aspirants amb nacionalitat diferent de la que s'ha especificat anteriorment, per a la qual cosa cal complir els requisits que estableix la normativa vigent. En aquest cas, la persona a qui s'adjudique el lloc de treball oferit ha d'acreditar almenys el permís de treball i de residència en el moment de la contractació.  
  
4.2. No superar l'edat legal de jubilació el dia en què finalitza el termini de presentació de sol·licituds.  
  
Específics  
4.3. Estar en possessió de la titulació universitària de doctorat per una universitat espanyola o estrangera diferent de la Universitat Jaume I. En el cas de les titulacions obtingudes a l'estranger, s'ha d'acreditar estar en possessió de la corresponent convalidació o de la credencial que acredite, si escau, l'homologació o la declaració d'equivalència de la titulació en formalitzar el contracte.  
  
4.4. Acreditar una experiència professional d'investigació i transferència de coneixement postdoctoral mínima de tres anys fora de la Universitat Jaume I i en l'àmbit de la biomedicina.  
4.5. No haver sigut separada mitjançant expedient disciplinari del servei de qualsevol de les administracions públiques, ni trobar-se inhabilitada per a l'exercici de les funcions públiques. Les persones aspirants que no tinguen la nacionalitat espanyola han d'acreditar igualment no estar sotmeses a sanció disciplinària o condemna penal que impedisca, al seu Estat, l'accés a la funció pública.  
4.6. Acreditar una activitat acadèmica consolidada, per a la qual cosa és necessari disposar de l'acreditació a figures de professorat dels cossos docents universitaris de titular o catedràtic/a d'universitat.  
Aquests requisits s'han de posseir i acreditar el dia en què finalitze el termini de presentació de sol·licituds.  
Les persones sol·licitants que hagen presentat una titulació obtinguda a l'estranger que requerisca homologació poden presentar l'acreditació de l'homologació o la declaració d'equivalència del títol en el termini de noranta dies comptadors des de la finalització del termini de presentació de sol·licituds.  
  
Si en qualsevol moment posterior a l'aprovació de la llista de persones admeses i excloses, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada per les persones interessades, s'ha de considerar que aquesta circumstància no pot esmenar-se i s'ha de determinar excloure la sol·licitud del procediment.  
  
Cinquena. Presentació de sol·licituds  
5.1. La convocatòria es publica en el Diari Oficial de la Generalitat Valenciana (DOGV) i en el TAO-UJI (https://www.uji.es/seu/info-adm/tao/), en la categoria «Convocatòries PI»: https://bit.ly/3slgzbt.  
  
5.2. El termini de presentació de sol·licituds és de deu dies hàbils comptadors des de l'endemà de la publicació de la convocatòria en el DOGV.  
  
5.3. Les sol·licituds han de formalitzar-se a través del Registre Electrònic: https://www.uji.es/seu/info-adm/tao/ (busqueu per codi: 19368). Per a tramitar la sol·licitud és necessari disposar d'un compte corporatiu de l'UJI, d'un certificat digital de signatura electrònica o del DNI electrònic. Les persones que no disposen de compte corporatiu de l'UJI han de registrar-la en el web de la Universitat: https://www.uji.es (Eines > IGLU Intranet).  
En la sol·licitud genèrica s'ha d'indicar:  
En l'apartat «Expose», literalment:  
«Que són certes les dades consignades en aquesta sol·licitud i que complisc les condicions exigides per a l'ingrés en la funció pública i les especialment assenyalades en aquesta convocatòria.»  
En l'apartat «Sol·licite», literalment:  
«L'admissió en el procés selectiu per a la contractació d'una plaça de personal investigador distingit, adscrita a la Unitat Predepartamental de Medicina, amb un contracte laboral temporal a temps complet. Codi: 19485.»  
Destinació: Servei de Recursos Humans.  
A la sol·licitud electrònica s'ha d'adjuntar un arxiu en format PDF de cadascun dels documents següents:  
 - Identificació (DNI, NIE, passaport...).  
 - Titulació requerida en aquesta convocatòria i el certificat de notes corresponent.  
 - La resta de documentació requerida en la convocatòria.  
 - Curriculum vitae en què s'indiquen els mèrits baremables de l'annex.  
 - Mèrits baremables correctament acreditats i justificats (no es baremen els mèrits no aportats i no justificats correctament en el termini de presentació de sol·licituds).  
5.4. No és necessari compulsar els documents que es presenten fotocopiats. La declaració jurada sobre l'autenticitat d'aquests i les dades que figuren en la instància són suficients, sense perjudici que, en qualsevol moment, la comissió o la Universitat puguen requerir les persones aspirants que acrediten la veracitat de les circumstàncies i dels documents aportats que hagen sigut objecte de valoració.  
  
5.5. Les persones aspirants que no posseïsquen la nacionalitat espanyola i tinguen dret a participar han de presentar una fotocòpia del document que acredite la seua nacionalitat i, si escau, els documents que acrediten que el o la cònjuge és de nacionalitat espanyola o d'altres estats membres de la Unió Europea, i que no estan separats de dret.  
Amb la presentació de la sol·licitud, la persona sol·licitant manifesta sota la seua responsabilitat que totes les dades introduïdes en la sol·licitud i els documents presentats s'ajusten a la realitat. La falsedat, ocultació o inexactitud de les circumstàncies declarades dona lloc a la denegació de la sol·licitud, sense perjudici de la resta de responsabilitats que se'n puguen derivar.  
5.6. El tractament de la informació s'ha d'ajustar al que estableix la Llei orgànica 3/2018, de 5 de desembre, de protecció de dades personals i garantia dels drets digitals, i el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), així com la Llei 39/2015, d'1 d'octubre, del procediment administratiu comú de les administracions públiques i la Llei 40/2015, d'1 d'octubre, de règim jurídic del sector públic, i altres disposicions aplicables.  
  
Les dades personals recollides en la sol·licitud d'admissió seran tractades per a gestionar les proves selectives i les comunicacions necessàries amb aquesta finalitat, i per a analitzar i estudiar les dades relatives a aquests processos selectius.  
El nom, cognoms i número del document d'identitat es publicaran respectant l'anonimització exigida en la Llei orgànica 3/2018, de 5 de desembre, de protecció de dades personals i garantia dels drets digitals.  
  
La Universitat Jaume I és la responsable del tractament d'aquestes dades i publica la seua política de protecció de dades en el següent enllaç: https://www.uji.es/protecciodades/clausules/?t=u039. Els drets de protecció de dades de les persones sol·licitants es poden exercir dirigint-se a la Universitat Jaume I a través del Registre Electrònic. En el cas d'incompliment, la persona interessada pot reclamar davant de l'Agència Espanyola de Protecció de Dades (AEPD), www.aepd.es.  
  
Sisena. Admissió de sol·licituds  
6.1. Una vegada finalitzat el termini de presentació de sol·licituds, si totes les sol·licituds presentades s'ajusten en tots els aspectes a la convocatòria, la rectora dictarà, en el termini màxim de deu dies, una resolució amb què la llista de persones aspirants admeses s'elevarà a definitiva. En cas contrari, i en el mateix termini, la rectora dictarà una resolució en què es declararà aprovada la llista provisional de persones admeses i excloses amb indicació de la causa d'exclusió, que ha d'esmenar-se en un termini improrrogable de deu dies hàbils. No esmenar el defecte en aquest termini comporta la pèrdua del dret d'admissió de la sol·licitud.  
En finalitzar el termini d'esmenes, i en un termini màxim de quinze dies, la llista provisional amb les modificacions que escaiguen serà definitiva.  
6.2. En la mateixa resolució de la publicació de la llista definitiva es publicarà la composició de la comissió avaluadora encarregada de jutjar el procés.  
6.3. Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el TAO-UJI, en l'apartat indicat en la base 5.1.  
  
  
Setena. Sistema de selecció  
7.1. La comissió encarregada de resoldre la selecció valorarà el currículum de les persones aspirants d'acord amb el barem que figura en l'annex. Si ho creu convenient, la comissió pot fer una prova i/o una entrevista a les persones aspirants.  
7.2. La prova, si escau, serà eliminatòria i pot ser teòrica i/o pràctica. La qualificació s'expressarà de 0 a 10 punts i serà necessari obtenir-hi un mínim de 5 punts per a superar-la. La prova es durà a terme a les instal·lacions de la Universitat Jaume I, o a través dels mitjans de videoconferència oferits per la Universitat que establisca la convocatòria i que permeten garantir la identitat i les intervencions de qui hi participe i que, en general, oferisquen les mateixes garanties que les proves presencials.  
7.3. La comissió avaluadora pot declarar desert el procediment de selecció en el cas que, una vegada valorats els mèrits i, si escau, fetes la prova i l'entrevista, el perfil de les candidatures no s'ajuste íntegrament a les necessitats de l'àrea de coneixement. També pot establir una puntuació mínima necessària per a constituir la borsa de treball.  
  
Vuitena. Comissió avaluadora  
8.1. D'acord amb les bases del programa «Talent·UJI», aprovades en la sessió núm. 4/2021, de 23 d'abril, del Consell de Govern, la comissió la formen tres persones nomenades a proposta del vicerectorat amb competències en matèria d'investigació, preferentment externes a la Universitat Jaume I, i coneixedores de l'àmbit d'excel·lència que s'ha de valorar.  
8.2. Els membres de la comissió han d'abstenir-se d'intervenir quan es done alguna de les circumstàncies que es preveuen en els articles 23 i 24 de la Llei 40/2015, d'1 d'octubre, de règim jurídic del sector públic.  
  
El president o presidenta pot sol·licitar als membres de la comissió una declaració expressa de no trobar-se incursos en cap de les circumstàncies previstes en els articles esmentats.  
8.3 La comissió ha de resoldre tots els dubtes que puguen sorgir de l'aplicació d'aquestes normes, i també dels casos que no s'hi preveuen.  
  
L'actuació de la comissió s'ajustarà en tot moment al que disposa la Llei 40/2015, d'1 d'octubre, de règim jurídic del sector públic.  
  
  
Novena. Norma final  
Aquesta convocatòria, les bases i tots els actes administratius que se'n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions de la comissió avaluadora d'acord amb l'esmentada norma.  
  
Castelló de la Plana, 5 d'abril de 2022.- La rectora, (p. c. d. R 12.06.2018; DOGV 14 juny), el vicerector d'Investigació i Transferència: Jesús Lancis Sáez.  
  
  
  
ANNEX  
  
A) Formació relacionada amb el projecte i perfil de la plaça: fins a 10 punts.  
B) Activitat investigadora i de transferència de coneixement vinculada amb el perfil: fins a 45 punts.  
Es valora l'experiència en els àmbits següents: protecció, valorització i llicència de resultats d'investigació, creació i direcció d'empreses de base tecnològica, publicacions científiques, direcció de projectes en l'àmbit empresarial.  
C) Experiència professional no acadèmica en activitats professionals relacionades amb el perfil de la plaça: fins a 20 punts.  
Es valora l'experiència en els sectors biotecnològic, farmacèutic i de tecnologies mèdiques i sanitàries públiques, com també les col·laboracions amb el Sistema Nacional de Salut.  
D) Altres mèrits: fins a 5 punts.  
D.1) Idiomes d'interès científic: anglès, francès o uns altres.  
D.2) Valencià.  
D.3) Coneixements d'informàtica i competències digitals.  
Els idiomes i els coneixements d'informàtica s'avaluen segons el nivell, amb la següent puntuació:  
Nivell elemental: 1 punt.  
Nivell mitjà: 3 punts.  
Nivell superior: 5 punts.  
E) Entrevista destinada a avaluar els coneixements del candidat o candidata en relació amb les tasques per desenvolupar en el projecte: fins a 20 punts.  
Poden aplicar-se coeficients correctors que mesuren l'adequació dels mèrits al·legats al perfil de la plaça.